ആര്ട്സ് കോളജിലെ KSU കാലം കോണ്ഗ്രസ് വിട്ട കെ പി അനില്കുമാറിനെ അനുസ്മരിച്ച് യൂത്ത് കോണ്ഗ്രസ് നേതാവ് News18 Malayalam News18 Malayalam Last Updated : September 14, 2021, 15:38 IST Share this: കോഴിക്കോട്: കോണ്ഗ്രസ് വിട്ട കെ പി അനില്കുമാറിനെതിരെ യൂത്ത് കോണ്ഗ്രസ് നേതാവ്. മുന്പ് കെ എസ് യു കാലത്ത് തനിക്കുണ്ടായ അനുഭവമെന്ന പേരിലാണ് റിഷില് ബാബു കുന്നത്ത് ഫേസ്ബുക്കില് കുറിപ്പ് പോസ്റ്റ് ചെയ്തത്.കുറിപ്പ് ഇങ്ങനെ പ്രമുഖ കോണ്ഗ്രസ് നേതാവ് ആയിരുന്ന അനില്കുമാറിനെ ഒന്ന് അനുസ്മരിക്കുന്നു. ആര്ട്സ് കോളേജിലെ KSU കാലം. യൂണിറ്റ് ഇല്ലാതിരുന്ന ക്യാമ്ബസില് യൂണിറ്റ് ഉണ്ടാക്കിയ ആവേശത്തില് ആയിരുന്നു ഞങ്ങള് കുറച്ചു പേര്. എതിരില്ലാതെ ഏറെക്കുറെ എല്ലാ ജനറല് സീറ്റിലും എസ്എഫ്ഐ ജയിച്ചിരുന്ന കോളജ്. തീക്കട്ടയില് വെറുതെ പോയി ഉറുമ്ബ് അരിച്ചു നോക്കി.. പിന്നെ അങ്ങോട്ട് ഒരു പൂരം ആയിരുന്നു. അടിയുടെ പൂരം. കോളജില് കയറാന് കഴിയില്ല. കയറിയാല് അടിച്ചു പുറത്ത് ഇടും. അന്നത്തെ ജില്ലാ പ്രസിഡന്റ് മാന്യ ഇദ്ദേഹം ആയിരുന്നു. പോയി സങ്കടം ബോധിപ്പിച്ചു. മറുപടിയും കിട്ടി. നന്നായി പഠിക്കണം, ഇതിലേക്ക് ഒന്നും പോയി സമയം കളയരുത്. ഭാവി ഭൂതം വര്ത്തമാനം അങ്ങനെ കുറെ ഉപദേശങ്ങളും. മേലാല് വന്നു കാണുകയോ വിളിക്കുകയോ ചെയ്യരുത് എന്ന താക്കീത്. ഒന്ന് പൊട്ടിക്കാന് തോന്നിയെങ്കിലും അതിനു മുന്ഗണന കൊടുത്തില്ല. പകരം നമ്മള് ക്യാമ്ബസിലേക്ക് ഇറങ്ങി. കിട്ടാനുള്ളത് വാങ്ങിയും കൊടുക്കാനുള്ളത് കൊടുത്തും പോരാടി. വീട്ടില് സ്വാതന്ത്ര്യ സമര സേനാനികള് ഒന്നും ഇല്ലായിരുന്നു. പാരമ്ബര്യവും ഇല്ലായിരുന്നു. ആകെ അറിയുന്നത് പാര്ട്ടിക്ക് വേണ്ടി പണി എടുക്കാന്. പറഞ്ഞു വരുന്നത് ലവനെ പോലെയുള്ള ഒരു പണിയും എടുക്കാത്തവനെ ഇത് പോലെ കൊമ്ബത്ത് കൊണ്ട് ഇരുത്തരുത്. ഇവനൊക്കെ അര്ഹിക്കാത്ത അധികാരങ്ങള് കൊടുത്ത രമേശിനും സുധീരനും മുല്ലപ്പള്ളിക്കും ത്രിവര്ണ അഭിവാദ്യങ്ങള്. പിന്നില് നിന്ന് കുത്തേറ്റ് മരിക്കാന് തയാറല്ല കോണ്ഗ്രസ് വിട്ട കെ പി അനില്കുമാര് സിപിഎമ്മില് ചേര്ന്നു ഇന്ന് രാവിലെയാണ് കോണ്ഗ്രസ് നേതാവ് കെ പി അനില്കുമാര് പാര്ട്ടിവിട്ട് സിപിഎമ്മില് ചേര്ന്നത്. കോണ്ഗ്രസില്നിന്ന് രാജി പ്രഖ്യാപിച്ചതിന് പിന്നാലെ സിപിഎം ആസ്ഥാനമായ എ കെ ജി സെന്ററിലെത്തുകയായിരുന്നു. കോടിയേരി ബാലകൃഷ്ണന് അദ്ദേഹത്തെ സ്വീകരിച്ചു. ഉപാധികളില്ലാതെയാണ് സിപിഎമ്മിലെത്തുന്നതെന്ന് അനില്കുമാര് പറഞ്ഞു. താഴെത്തട്ടില് വരെ പ്രവര്ത്തിക്കാന് തയാറാണെന്നും അദ്ദേഹം പറഞ്ഞു. നേരത്തെ പാര്ട്ടിവിട്ട് സിപിഎമ്മിലെത്തിയ പി എസ് പ്രശാന്തും അനില്കുമാറിനൊപ്പം ഉണ്ടായിരുന്നു. ഏഴുമാസം കോണ്ഗ്രസില് ആറ് പ്രമുഖരുടെ രാജി ഇനി കാത്തിരിക്കുന്നത് കൂട്ടപ്പൊരിച്ചിലോ? എകെജി സെന്ററിലേക്ക് എത്തിയ കെ പി അനില്കുമാറിനെ മുന് സംസ്ഥാന സെക്രട്ടറി കോടിയേരി ബാലകൃഷ്ണന് അടക്കമുള്ളവര് സ്വീകരിച്ചു. ചുവപ്പ് ഷാള് അണിയിച്ചാണ് അദ്ദേഹത്തെ പാര്ട്ടിയിലേക്ക് സ്വീകരിച്ചത്. ആദ്യമായാണ് എകെജി സെന്ററിലേക്ക് കയറുന്നതെന്നും അഭിമാനമുണ്ടെന്നും അനില്കുമാര് പറഞ്ഞു. നേരത്തെ എങ്ങോട്ടാണ് പോകുന്നതെന്നോ സിപിഎമ്മിലേക്കാണോ എന്ന ചോദ്യത്തിന് കൃത്യമായി മറുപടി പറഞ്ഞില്ലെങ്കിലും സിപിഎമ്മിന്റെ മതേതര മൂല്യം കാണാതിരിക്കാന് കഴിയില്ലെന്നും അദ്ദേഹം പറഞ്ഞിരുന്നു. Published by:Rajesh V First published: September 14, 2021, 15:38 IST congress youth congress News18 Malayalam News18 Malayalam Last Updated : September 14, 2021, 15:38 IST Share this: